|  |  |  |
| --- | --- | --- |
| **A tantárgy megnevezése:**Szakmódszertan gyakorlat | **Kód:**LMG\_ES106G4 | **Kreditszám:**4 |
| **A tantárgyért felelős szervezeti egység:** Gazdaságtudományi Intézet | **A kurzus jellege:**szeminárium | **Kontaktóraszám:**30 |
| **Előfeltételek:**Szakmódszertan – elmélete | **Az értékelés formája:**gyakorlati jegy |  |
| **Kompetenciák: 1, 2, 4, 6, 7,10*** A tanulói személyiség fejlesztése
* A tanulói csoportok, közösségek alakulásának segítése, fejlesztése
* A tanulók műveltségének, készségeinek és képességeinek fejlesztése a tudás felhasználásával
* A tanulási folyamat szervezése és irányítása
* A pedagógiai értékelés változatos eszközeinek alkalmazása
* Kommunikatív kompetencia

**Tudás:**Didaktikai és módszertani ismeretek; a társadalomismereti oktatás képzési és nevelési céljainak, tantervi követelményeinek ismerete. **Attitűdök/nézetek:**A társadalmi problémák iránti nyitottság, szociális érzékenység, mások elfogadása, a tolerancia, a humánus, értékeket védő demokratikus magatartás.A jelenkor társadalmi-gazdasági kihívásaira való reagálás igénye és szándéka.**Képességek:**A hallgató legyen képes a tudásforrások célszerű kiválasztására, az új információs és kommunikációs technológiák alkalmazására, a hatékony tanulási környezet kialakítására.**Cél:**A hallgatók legyenek képesek a konkrét tanítási gyakorlatot önállóan, alkotó módon előkészíteni. Ismerjenek meg, gyakoroljanak be az állampolgári aktivitásra, a környezettudatos magatartásra, a tartalmas-etikus emberi kapcsolatok kialakítására felkészítő aktivizáló módszereket. **Tartalom:**A hallgatók elsajátítják a tevékenység-központú tanítás pedagógiáját, a szükséges tanári kompetenciákat (pl.: kooperatív tanulás), a tankönyvválasztás szempontjait, internetes adatbázisok (pl.: Sulinet Digitális Tudásbázis) használatát, a tanítási/tanulási módszerek hatékony alkalmazását. Példákon keresztül ismerik meg a pedagógiai munka átfogó és részletes megtervezésének és a tapasztalatok reflektív módon való értékelésének menetét (beszélgetés gyakorló pedagógusokkal; videón rögzített tanórák elemzése; óralátogatások). A tananyag strukturálásnak és a tanítási folyamat tervezésének a metodológiai kérdései.Felkészülés a foglalkozásokra: óravázlat-készítés. A projektmunka és egyénre szabott oktatás, a csoportmunka, a tanulói vita irányításának módszerei. Emberismeret, társadalomismeret, társadalmi ismeretek, állampolgári ismeretek; az interdiszciplinaritás kérdései. Kiemelt nevelési területek: állampolgári nevelés, multikulturális nevelés, médiapedagógia, környezeti nevelés, emberi kapcsolatok. A projektmódszer, kooperatív és dramatikus technikák alkalmazása az ember- és társadalomismeret tanításában. Az ellenőrzés és értékelés módszerei. Az állampolgári aktivitást erősítő szituációs feladatok. A környezeti problémák elemeztetésének alkalmazható módszerei; ötletek a szűkebb környezet élhetőbbé tételét célzó helyi akciókra.Tanórán és iskolán kívüli szemlélet-formálási lehetőségek (tanulmányi séták, kirándulások, projekthét, erdei iskola szerepe; civil szervezetekkel való kapcsolattartás) A művészeti alkotások és különböző műveltségterületek anyagának, tartalmainak felhasználási lehetőségei az emberismeret, társadalomismeret oktatásában.**Módszerek:**A hallgatók a foglalkozásokon maguk is többnyire **csoportmunká**ban, közösen oldalnak meg feladatokat. Egyes módszerek alkalmazhatóságáról **viták** során alakítják ki álláspontjukat. Házi feladataik elkészítése során **önálló megfigyelések**et végeznek különböző pedagógiai szituációkban. Eredményeikről **prezentációval alátámasztott kiselőadások**ban számolnak be. **Követelmények, a tanegység teljesítésének feltételei:**A félév során a hallgatók három feladatot végeznek el. Kis csoportokban kiadott témákról megfigyeléseket végeznek, tapasztalatokat gyűjtenek, s munkájuk eredményéről a hallgatótársak nyilvánossága előtt beszámolnak (prezentáció). Benyújtanak továbbá két írásbeli házi feladatot: - egy társadalomismereti tanóra részletes tartalmi és módszertani elemzését; - egy külső helyszín bemutatását, ahol kihelyezett társadalomismereti foglalkozás lenne tartható. A gyakorlati jegy a három feladatra kapott rész-minősítések átlaga. |
| **Irodalom:**1. Jakab György – Vajnai Viktória: **Integrált társadalomismeret** OKI, Bp., CD-re írt tanári kézikönyv, 2006.
2. Falus Katalin – Jakab György – Vajnai Viktória: **Hogyan neveljünk demokráciára?** OKI, Bp., 2005.
3. Falus Katalin – Jakab György: **Erkölcs és jog**  Tankönyv és tanári kézikönyv. AKG Kiadó, Bp., 2000.
4. **Az évszámokon innen és túl** (Szerk.: Knausz Imre) Műszaki Könyvkiadó, Bp., 2001.
5. Megyesi Gabriella: **Gazdasági játékok – játékos gazdaság** Módszertani segédkönyv. Cerasus 6000 Kft., Bp., 1997.
6. Kőfalvi Tamás: **E-tanítás - Információs és kommunikációs technológiák felhasználása az oktatásban. Alapismeretek a tanári mesterségre készülők számára.** Nemzeti Tankönyvkiadó 2006
7. **A tanulók motiválása az egész életen át tartó tanulásra.** OECD – OM kiadvány 2001. <http://www.om.hu/letolt/nemzet/1210_motiv3.pdf>
8. Kárpáti Andrea: **Tanárok informatikai kompetenciájának fejlesztése.** Iskolakultúra 2007/4 3-7.o.
 |
| **Tantárgyfelelős:** Dr. Kádek Isvtán PhDtanszékvezető főiskolai tanár**Oktató:** Dr. Kádek Isvtán PhDtanszékvezető főiskolai tanár |